แนวโน้มหุ้นแกว่งตัวเพื่อสร้างฐาน
นักวิเคราะห์ฯเผยตลาดหุ้นไทยเช้านี้แกว่งตัวเพื่อสร้างฐาน หวั่นแรงขายจากต่างชาติจะเพิ่ม
26 ก.พ. 2558

นักวิเคราะห์ฯเผยตลาดหุ้นไทยเช้านี้แกว่งตัวเพื่อสร้างฐาน หวั่นแรงขายจากต่างชาติจะเพิ่ม
นายปริญทร์ กิจจาทรพิทักษ์ ผู้อำนายการฝ่ายวิเคราะห์หลักทรัพย์ บล.เคจีไอ(ประเทศไทย)กล่าวว่า ตลาดหุ้นไทยเช้านี้คาดว่าจะแกว่งตัว เนื่องจากแรงขายของนักลงทุนต่างชาติเมื่อวานนี้ที่ขายสุทธิถึง 5 พันล้านบาท หลังจากที่มีการขาย IRPC ออกมาทำให้ Sentiment ช่วงสั้นกังวลว่านักลงทุนต่างชาติอาจขายสุทธิเพิ่มขึ้นหรือไม่ ซึ่งมองว่าตลาดฯคงจะอยู่ในช่วงของการแกว่งตัวเพื่อสร้างฐานในระยะสั้นหลังจากที่ดัชนีฯไม่สามารถผ่านแนว 1,620 จุด 
ด้านตลาดหุ้นอื่นในภูมิภาคเอเชียเช้านี้ส่วนใหญ่อยู่ในแดนลบ ซึ่งตลาดส่วนใหญ่คงกำลังปรับฐานกันอยู่ เพราะปัจจัยนอกประเทศเวลานี้ก็ถือว่าดี จากที่ประธานธนาคารกลางสหรัฐฯ(เฟด)ยังไม่รีบที่จะขึ้นอัตราดอกเบี้ย
พร้อมให้แนวรับ 1,580 จุด ส่วนแนวต้าน 1,600 จุด